Κωνσταντίνος Αλ. Μουρούζης

Ο Κωνσταντίνος Μουρούζης (Φανάρι 1786 - Κωνσταντινούπολη 4 Απριλίου 1821) από την Οικογένεια Μουρούζη ήταν Φαναριώτης πρίγκιπας, που διετέλεσε Μέγας Διερμηνέας (Dragoman) της Υψηλής Πύλης.

 Βιογραφικά στοιχεία 
Γεννήθηκε στην Κωνσταντινούπολη και ήταν γιοςΦλοριν Μαρινέσκου - Μαρία Παπαναστασίου - Τσιγκρήλα, Κωνσταντίνος Μουρούζης (1821 - 1867), ένας απόγονος των Φαναριωτών, Δελτίο Εραλδικής και Γεναλογικής Εταιρείας Ελλάδας, Αθήνα 1996, σελ. 4 του Αλέξανδρου Μουρούζη (απεβ. 1816), ηγεμόνα της Βλαχίας και της Μολδαβίας και της Ζωής Ροζέττι/Ρωσέτη. Καταγόταν από παλιά φαναριώτικη οικογένεια, τα μέλη της οποίας παραδοσιακά λάμβαναν υψηλές θέσεις στον κρατικό μηχανισμό της Οθωμανικής Αυτοκρατορίας. Παππούς του ήταν ο Κωνσταντίνος Μουρούζης (απεβ. 1787). Μυήθηκε στη Φιλική Εταιρεία και εργάστηκε για την οργάνωση της επανάστασης. Τον Φεβρουάριο του 1821 διορίστηκε στη θέση του Μεγάλου Δραγουμάνου. 

Η εκτέλεση του Μουρούζη

Σαράντα ημέρες μετά τον διορισμό του αποκεφαλίστηκε. Τις συνθήκες αποκεφαλισμού του περιγράφει ο ιερέας της αγγλικής πρεσβείας στην Κωνσταντινούπολη R. Walsh: ο Μουρούζης περνούσε έφιππος κοντά στην ακτή του Βοσπόρου, όταν τον πλησίασε κάποιος και του ενεχείρισε μία επιστολή του Αλέξανδρου Υψηλάντη, που τον καλούσε να συμμετάσχει στην προετοιμασία του Αγώνα· ο Μουρούζης έσπευσε να ειδοποιήσει τους Υπουργούς της Πύλης. Εκείνοι τον συμβούλευσαν να τη μεταφράσει στο σουλτάνο, παραλείποντας τμήμα της επιστολής, που αναφερόταν σε πρόσωπα πολύ γνωστά. Όταν όμως ο σουλτάνος ζήτησε να του την μεταφράσει και ένας Ρωμιός κηπουρός, διαπίστωσε την παράλειψη και έδωσε εντολή να αποκεφαλιστεί· η εκτέλεση πραγματοποιήθηκε στο γνωστό κιόσκι μπροστά στον ίδιο τον σουλτάνο.Κυριάκος Σιμόπουλος, Πώς είδαν οι ξένοι την Ελλάδα του 21, 1ος τόμος 1821-1822, εκδ. Στάχυ, Αθήνα, 1999, σελ. 121

Οικογένεια
Νυμφεύτηκε στο Φανάρι στις 9 Φεβρουαρίου 102 τη Ραλλού Αλεξάνδρου Μαυροκορδάτου (29 Οκτωβρίου 1782 - Αθήνα, 29 Μαρτίου 1860) και γιος και είχε τέκνα:
 Ζωή (Κωνσταντινούπολη 13 Ιουλίου 1803 - Αθήνα, 21 Φεβρουαρίου 1878, παντρεύτηκε τον Αλέξανδρο Γεωργίου Σούτζο.
 Μαρία.
 Αλέξανδρος (απεβ. 1895).
 Δημήτριος (Φανάρι, 22 Οκτωβρίου 1806 - Αθήνα, 10 Οκτωβρίου 1838). Νυμφεύτηκε στο Ιάσιο στις 8 Ιουνίου 1838 τη Μαρία Κωνσταντίνου Νέγρη.
 Αλέξανδρος Κ. (Φανάρι, 29 Ιουλίου 1805 - 25 Απριλίου 1873), πρωθυπουργός της Μολδαβίας. Νυμφεύτηκε πρώτα το 1835 την Πουλχερία Ροζέττι και μετά το 1846 τη Σμαράγδα Στούτρζα.
 Ελίζα (1835-1923), παντρεύτηκε τον Θρασύβουλο Ζαΐμη και γιος τους ήταν ο:
 Αλέξανδρος Ζαΐμης, ύπατος Αρμοστής Κρήτης και πρωθυπουργός Ελλάδας.
 Ασπασία (1838-1905).
 Ζηναΐς (1840-1909).
 Ιωάννης (Φανάρι, 22 Ιουνίου 1808 - Παρίσι).
 Μαρία (Φανάρι, 3 Νοεμβρίου 1809 - Αθήνα, 14 Αυγούστου 1862), παντρεύτηκε τον πρίγκιπα Γεώργιο Κωνσταντίνου Υψηλάντη στρατηγό.
 Σοφία Υψηλάντη (απεβ. 1868).
 Ευφροσύνη (Κωνσταντινούπολη, 10 Ιανουαρίου 1811 - Αθήνα, 1869), παντρεύτηκε τον δρ Γεώργιο Κοσάκη-Τυπάλδο.
 Μαρία Κοσάκη (1839-1920).
 Αγλαΐα Κοσάκη.
 Γεώργιος Κοσάκης (1834-1899).
 Παναγιώτης (Φανάρι, 31 Αυγούστου 1816 - Βιέννη, 27 Ιουλίου 1859). Νυμφεύτηκε την Αγλαΐα Πλαγινού.
 Δημήτριος (1847-1916).
 Κωνσταντίνος (1848-1913).
 Αλέξανδρος (1853-1893).
 Κωνσταντίνος Κ. (Οδησσός, 30 Ιουλίου 1821 - Αθήνα, 15 Φεβρουαρίου 1876), αξιωματικός του ελληνικού Πολεμικού Ναυτικού. Νυμφεύτηκε την Ελένη Αναστασίου Μαυρομιχάλη. Η κόρη του:
 Γεώργιος (1863-1907).
 Ραλλού (1864-1944).
 Ζωή (1868-1928), παντρεύτηκε τον Ιωάννη Βαλαωρίτη τραπεζίτη, γιο του ποιητή.

 Αναφορές 

Πηγές
Κυριάκος Σιμόπουλος, Πώς είδαν οι ξένοι την Ελλάδα του 21, 1ος τόμος 1821-1822, εκδ. Στάχυ, Αθήνα, 1999.

Κωνσταντινος
Κατηγορία:Διερμηνείς της Υψηλής Πύλης